Diari Oficial de la Generalitat Valenciana


Sumari del DOGV 4849, del 24-09-2004 (2004/9322)

RESOLUCIÓ de 29 de juliol de 2004, del conseller de Territori i Habitatge, per la qual s'aprova definitivament l'homologació i Pla de reforma interior avinguda Malva-rosa del Pla general d'ordenació urbana del municipi de València.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4849

Data del DOGV
:   24-09-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/9322


Data del document
:   29-07-2004

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * València
    * pla d'urbanisme

RESOLUCIÓ de 29 de juliol de 2004, del conseller de Territori i Habitatge, per la qual s'aprova definitivament l'homologació i Pla de reforma interior avinguda Malva-rosa del Pla general d'ordenació urbana del municipi de València. [2004/9322]
  
Vist l'expedient remés per l'Ajuntament de València, referit a l'homologació i Pla de reforma interior avinguda Malva-rosa, i de conformitat amb els següents,
  
Antecedents de fet
  
Primer
  
El projecte es va sotmetre a informació pública mitjançant una resolució municipal U-7379, publicant els anuncis d'exposició pública en el periòdic Levante del dia 22-1-2002 i en el DOGV de 24-1-2002, i es va remetre un avís legal als titulars cadastrals.
  
Per acord plenari de 25 d'abril del 2003, es va aprovar la documentació, i es va adjudicar la condició d'urbanitzador a la mercantil Cota Cero Promociones Mediterráneo SL., autora de l'alternativa tècnica i de l'única proposició jurídica presentada.
  
En l'acord plenari es van estimar diverses al·legacions de propietaris, i es va acordar l'exclusió de les seues parcel·les de l'àmbit de la unitat d'execució.
  
Segon
  
Per Resolució de l'Alcaldia de 22 de setembre del 2003 es va declarar esmenada la documentació i es va remetre al Servei Territorial per a la seua aprovació definitiva.
  
Tercer
  
El projecte consta d'homologació sectorial declarativa i Pla de reforma interior de millora.
  
Quart
  
València disposa de Pla general d'ordenació urbana aprovat definitivament per resolució del conseller d'Obres Públiques, Urbanisme i Transports de data 28 de desembre de 1988.
  
Cinqué
  
La Comissió Territorial d'Urbanisme de València, en sessió celebrada el 2 de juliol del 2004, va acordar emetre informe favorable el projecte i elevar l'expedient al conseller per a la seua aprovació definitiva.
  
Fonaments jurídics
  
Primer
  
La tramitació ha sigut correcta, conforme al que estableix l'article 173 i concordants del Reglament de planejament de la Comunitat Valenciana (RPCV).
  
Segon
  
La documentació es considera suficient, a l'efecte del que preveu l'article 85 i concordants RPCV.
  
Tercer
  
L'objecte de l'actuació és delimitar una unitat d'execució, amb una superfície de 4.798 m², en la confluència de l'av. dels Tarongers i l'av. de la Malva-rosa. Es persegueix d'aquesta manera la urbanització integral de la zona.
  
No s'altera cap dels paràmetres urbanístics recollits en el Pla general, expressats en el present quadre:
  
 Segons PGOU Proposta PRI
  
Superfície total de l'àmbit 4.798,00 m² 4.798,00 m²
  
Superfície edificable (ocupació) 1.692,63 m² 1.692,63 m²
  
Ocupació residencial 1.692,63 m² 1.692,63 m²
  
Superfície zona verda privada 608,28 m² 608,28 m²
  
Superfície vials 2.497,09 m² 2.497,09 m²
  
Total domini públic 2.497,09 m² 2.497,09 m²
  
Sostre edificable 8.116,00 m²t 8.116,00 m²t
  
Índex de sòl dotacional ISD 0,31 m²s/ m² s 0,31 m²s/m²s
  
Índex d'edificabilitat bruta IEB 1,69 m²s/m² s 1,69 m²s/m²s
  
Índex d'edificabilitat residencial IER 1,69 m²s/m²s 1,69 m²s/m²s
  
Quart
  
El projecte troba el seu fonament legal en l'article 118-2é paràgraf RPCV, que disposa:
  
?Mitjançant un pla de reforma interior poden esmenar-se les insuficiències d'un pla general que no haja delimitat unitat d'execució per a terrenys l'adequada urbanització de les quals convinga realitzar mitjançant actuacions integrades per ser tècnicament impossible o inadequat efectuar-la mitjançant una actuació aïllada.-
  
Segons el precepte transcrit, no s'observa inconvenient per a l'aprovació de la proposta.
  
Cinqué
  
El conseller de Territori i Habitatge és l'òrgan competent per a l'aprovació d'aquests instruments de planejament, d'acord amb el que preveu l'article 6-e) del Decret 201/2003, de 3 d'octubre, del Consell de la Generalitat, pel qual s'aprova el Reglament d'òrgans urbanístics de la Generalitat.
  
Vistos els preceptes legals citats i la resta de general i pertinent aplicació, de conformitat amb l'acord de la Comissió Territorial d'Urbanisme de València, resolc:
  
Aprovar definitivament l'homologació i el Pla de reforma interior de l'avinguda Malva-rosa del Pla general d'ordenació urbana del municipi de València.
  
Contra la present resolució, que posa fi a la via administrativa, es pot interposar recurs potestatiu de reposició en el termini d'un mes, davant del conseller de Territori i Habitatge, o bé recurs contenciós administratiu, davant de la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació o publicació d'aquesta, de conformitat amb el que preveu l'art. 13.4 del Decret 201/2003, de 3 d'octubre, del Consell de la Generalitat, pel qual s'aprova el Reglament d'òrgans urbanístics de la Generalitat, i art. 10 i 46 de la Llei reguladora de la jurisdicció contenciosa administrativa, de 13 de juliol de 1998. Tot això, sense perjudici que puga exercir qualsevol altre recurs que estime oportú.-
  
València, 29 de juliol de 2004.- El conseller: Rafael Blasco Castany.